Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 1 Pv 279/12/8810	Spišská Nová Ves, 1.8.2013
EEČ : 2-68-384-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 4.6.2012, spisová značka 1 Pv 279/12/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Spišská Nová Ves zo dňa 4.6.2012, spisová značka 1 Pv 279/12/8810, bola určená obvinenému skúšobná doba v trvaní 12 mesiacov.
Odôvodnenie:
Uznesením Okresnej prokuratúry v Spišskej Novej Vsi sp. zn. 1 Pv 279/12 zo dňa 04.06.2012, podľa § 216 ods. 1, písm. a/, b/, c/ Tr. por., bolo podmienečne zastavené trestné stíhanie, vedené proti obv. ml. XXXXX pre prečin krádeže podľa § 212 ods. 2 písm. d/ Tr. zák., na tom skutkovom základe, že 01. marca 2012 o 09,00 hod. v katastri obce XXXXX, z lestného porastu č. 503 zv. Ihrík - Pramulova, parcely č. C-KN 1714/1, patriacej do lesného pôdneho fondu, bez povolenia zobral 0,09 mł dreva smreka v hodnote 0,84 €, ku đkode Pozemkového spoločenstva, Bývalý urbariát, ul. Hlavná, XXXXX XXXXX. 

	Podľa § 216 ods. 2 Tr. por. bola obvinenému určená skúšobná doba 12 (dvanásť mesiacov).

	Uznesenie o podmienečnom zastavení trestného stíhania nadobudlo právoplatnosť dňa 23.06.2012 a skúšobná doba uplynula dňa 23.06.2013.

	Vyžiadaním správ o povesti obvineného v skúšobnej dobe a odpisu z registra trestov bolo zistené, že obvinený ml. XXXXX sa v skúšobnej dobe nedopustil žiadneho trestného činu, ani nebol postihnutý pre priestupok.

	Podľa § 217 ods. 1 Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším obmedzeniam a povinnostiam, prokurátor rozhodne, že sa obvinený osvedčil.

Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Holotňák
prokurátor